recursal/SuperWikiNEXT-32B huggingface dataset:
**கிருபாபாய் சத்தியநாதன்** (1862 – 1894) இந்தியாவை சேர்ந்த ஆங்கில மொழி எழுத்தாளர்.

ஆரம்ப கால வாழ்க்கை
------------------

ஹரிபண்ட் மற்றும் ராதாபாய் கிஸ்டி ஆகியோருக்கு பிறந்தவர். பிறப்பால் இந்துவான இவர் பின்னாட்களில் கிறிஸ்தவ மதத்திற்கு மாறினார். ஆரம்ப காலத்தில் இவரது குடும்பம் அகமது நகரில் வசித்தது, பிறகு பம்பாயிக்கு இடம் பெயர்ந்தது. சிறு வயதிலேயே இவரது தந்தை காலமானார், அதனால் இவர் வளர்ந்தது முழுவதும் தாய் அரவணைப்பில் தான். 

சகுனா – எ ஸ்டோரி ஆப் நேட்டிவ் கிறிஸ்டியன் லைப் (Saguna: A Story of Native Christian Life) என்கிற இவரது நூலில் இறந்த போன அவரது தந்தை குறித்து எழுதியுள்ளார். கமலா எ ஸ்டோரி ஆப் ஹிந்து லைப் (Kamala, A Story of Hindu Life -1894) என்ற மற்றொரு நூலையும் எழுதியுள்ளார். அதில் அவர் பாலினம், சாதி, இனம் மற்றும் கலாச்சார அடையாளம் பற்றி பேசுகிறார். சமூக சூழலில் வேறுபாடு இருந்தபோதிலும், இரண்டு நாவல்களும் இதேபோன்ற கருப்பொருளைக் கையாளுகின்றன. 

இவருக்கு பாஸ்கர் என்றொரு மூத்த சகோதரரும் இருந்தார். பாஸ்கரின் மரணத்தால் கிருபாபாய் கடுமையாக பாதிக்கப்பட்டார். மேலும் இரண்டு ஐரோப்பிய மிஷனரி பெண்கள் அவருக்கும் அவரது கல்விக்கும் பொறுப்பேற்றனர். மெட்ராஸ் மருத்துவக் கல்லூரி 1878 ஆம் ஆண்டில் க்ருபாபாய்க்கு மருத்துவம் படிக்க அனுமதித்தது. மேலும் அவர் மிகவும் பிரபலமான கிறிஸ்தவ மிஷனரியான ரெவரண்ட் டபிள்யூ.டி சத்தியநாதனின் வீட்டில் தங்கினார். அவரது கல்வி செயல்திறன் தொடக்கத்திலிருந்தே புத்திசாலித்தனமாக இருந்தது, ஆனால் அதிக வேலை காரணமாக ஒரு வருடம் கழித்து உடல்நலத்தில் பாதிப்பு ஏற்பட்டது, மேலும் 1879 இல் குணமடைய புனேவில் உள்ள தனது சகோதரியிடம் செல்ல வேண்டியிருந்தது. 

ஒரு வருடம் கழித்து அவர் மீண்டும் மெட்ராஸுக்கு வந்தார், அங்கு அவர் ரெவரெண்டின் மகன் சாமுவேல் சத்தியநாதனுடன் சந்தித்து நட்பை வளர்த்துக் கொண்டார். 1881 இல் சாமுவேலும் கிருபபாயும் திருமணம் செய்து கொண்டனர். ஓட்டகாமுண்டில் கிருபாபாய் சர்ச் மிஷனரி சொசைட்டியின் உதவியுடன் முஸ்லீம் சிறுமிகளுக்காக ஒரு பள்ளியைத் தொடங்கினார், அதில் பல பெண்களுக்கு கற்பித்தார்.

குறிப்புகள்
-----------

* *Saguna: A Story of Native Christian Life*, edited by Chandani Lokugé, (New Delhi: Oxford University Press, 1998).
* *Kamala: A Story of Hindu Life*, edited by Chandani Lokuge.
* *The Satthianadhan Family Album*, by Eunice de Souza.
**நித்தே சந்தோசு எக்டே**  (Nitte Santosh Hegde, பிறப்பு சூன் 16, 1940) ஓர் முன்னாள் உச்சநீதிமன்ற நீதிபதியும், முன்னாள் இந்திய துணைத் தலைமை அரசு வழக்கறிஞரும் தற்போது கர்நாடக மாநில லோக் ஆயுக்தாவாக பணியாற்றுபவருமாவார்.

இளமையும் கல்வியும்
------------------

முன்னாள் மக்களவைத் தலைவர் நீதியரசர் கே. எசு. எக்டேக்கும் மீனாட்சி எக்டே (அத்யந்தயா)க்கும் மகனாகப் பிறந்தார். சூன் 16,1940ஆம் ஆண்டில் கர்நாடக மாநில உடுப்பி மாவட்டத்தில் நித்தே சிற்றூரில் பிறந்தார். மங்களூரில் புனித அலோசியசு கல்லூரியிலும் சென்னையின் சென்னை கிருத்துவக் கல்லூரியிலும் பயின்றார். பெங்களூருவில் உள்ள புனித யோசஃப் கல்லூரியிலும் பெங்களூரு மத்திய கல்லூரியிலும் இளங்கலைப் பட்டப்படிப்பை முடித்தார். 1965ஆம் ஆண்டு சட்டப் படிப்பை பெங்களூரின் அரசு சட்டக் கல்லூரியில் (தற்போது பல்கலைக்கழக சட்டக் கல்லூரி) முடித்தார்.

மேற்கோள்கள்
-----------

1. ↑  "Parliament of India". 2011-04-29 அன்று மூலம் பரணிடப்பட்டது. 2011-04-08 அன்று பார்க்கப்பட்டது.
2. ↑  "Biodata of Justice Nitte Santosh Hegde" (PDF). www.kar.nic.in. 2011-05-17 அன்று மூலம் (PDF) பரணிடப்பட்டது. 2009-09-07 அன்று பார்க்கப்பட்டது.

வெளியிணைப்புகள்
---------------

விக்கிமீடியா பொதுவகத்தில்,  
 ***N. Santosh Hegde***   
என்பதின் ஊடகங்கள் உள்ளன. 

* N. Santosh Hegde, Profile பரணிடப்பட்டது 2011-05-17 at the வந்தவழி இயந்திரம் at *கர்நாடக அரசு* website
**காஞ்சிபுரம் வட்டம்** , தமிழ்நாட்டின் காஞ்சிபுரம் மாவட்டத்தில் உள்ள 11 வட்டங்களில் ஒன்றாகும்.இந்த வட்டத்தின் தலைமையகமாக காஞ்சிபுரம் நகரம் உள்ளது. 

இந்த வட்டத்தின் கீழ் காஞ்சிபுரம், திருப்புட்குழி, பரந்தூர், கோவிந்தவாடி, சிட்டியம்பாக்கம், சிறுகாவேரிப்பாக்கம் என 6 உள்வட்டங்களும், 132 வருவாய் கிராமங்கள் உள்ளன.

மக்கள்தொகை பரம்பல்
------------------

2011-ஆம் ஆண்டு மக்கள் தொகை கணக்கெடுப்பின்படி இவ்வட்டத்தின் மக்கள்தொகை 497,711 ஆகும். அதில் 248,707 ஆண்களும், 249,004 பெண்களும் உள்ளனர். 124,877 குடும்பங்கள் கொண்ட இவ்வட்ட மக்கள்தொகையில் கிராமப்புறங்களில் 44.7% வாழ்கின்றனர். இவ்வட்டத்தின் எழுத்தறிவு 80.27% மற்றும்பாலின விகிதம் 1,000 ஆண்களுக்கு, 1,001 பெண்கள் வீதம் உள்ளனர். 6 வயதிற்குட்பட்ட குழந்தைகளின் எண்ணிக்கை 52211 ஆகவுள்ளது. குழந்தைகள் பாலின விகிதம், 1000 ஆண் குழந்தைகளுக்கு, 970 பெண் குழந்தைகள் வீதம் உள்ளனர். பட்டியல் சமூகத்தினரும், பட்டியல் பழங்குடியினரும் முறையே 104,853 மற்றும் 5,083 ஆகவுள்ளனர். மக்கள்தொகையில் இந்துக்கள் 95.23%, இசுலாமியர்கள் 2.98%, கிறித்தவர்கள் 1.45% மற்றும் பிறர் 0.24% ஆகவுள்ளனர்.

மேற்கோள்கள்
-----------

1. ↑  காஞ்சிபுரம் மாவட்டத்தின் வருவாய் வட்டங்கள்
2. ↑  காஞ்சிபுரம் வட்டத்தின் 132 வருவாய் கிராமங்கள்
3. ↑  காஞ்சிபுரம் வட்டத்தின் மக்கள்தொகை பரம்பல்

| * பா
* உ
* தொ
காஞ்சிபுரம் மாவட்டம் |
| --- |
| மாவட்ட தலைமையகம் | காஞ்சிபுரம் |
| மாநிலம் | தமிழ்நாடு |
| வட்டம் | 
காஞ்சிபுரம் வட்டம்  **·** உத்திரமேரூர் வட்டம்  **·** ஸ்ரீபெரும்புதூர் வட்டம்  **·** வாலாஜாபாத் வட்டம்  **·** குன்றத்தூர் வட்டம்  (புதியது)  **·**  |
| மாநகராட்சி | காஞ்சிபுரம் மாநகராட்சி |
| நகராட்சிகள் | 
. குன்றத்தூர்
. மாங்காடு
 |
| பேரூராட்சிகள் | 
.உத்திரமேரூர் 
.செவிலிமேடு 
. வாலாஜாபாத்
. ஸ்ரீபெரும்புதூர்
 |
| ஊராட்சி ஒன்றியங்கள் | 
. காஞ்சிபுரம் ஊராட்சி ஒன்றியம்
. குன்றத்தூர் ஊராட்சி ஒன்றியம்
. உத்திரமேரூர் ஊராட்சி ஒன்றியம்
. வாலாஜாபாத் ஊராட்சி ஒன்றியம்
. ஸ்ரீபெரும்புதூர் ஊராட்சி ஒன்றியம்
 |
| வழிபாட்டுத தலங்கள் | காமாட்சியம்மன் கோயில். ஏகாம்பரநாதர் கோயில். வரதராஜபெருமாள் கோயில். கைலாசநாதர் கோயில் |
| சட்டமன்றத் தொகுதிகள் | 
திருப்பெரும்புதூர்  **·** 
உத்திரமேரூர்  **·**  காஞ்சிபுரம் **·** 
 |
| இணையதளம் |  |
**இட்டாவா** (Etawah) இந்திய மாநிலமான உத்திரப் பிரதேசத்தின் இட்டாவா மாவட்டத்தில், யமுனை ஆற்றின் கரையில் அமைந்த நகரம் ஆகும். இந்நகரம் இட்டாவா மாவட்டத்தின் நிர்வாகத் தலைமையிடமாகும். மேலும் இந்நகரத்தில் யமுனை ஆறு மற்றும் சம்பல் ஆறு ஒன்று கூடுகிறது.

மக்கள் தொகையியல்
----------------

2011ஆம் ஆண்டு மக்கள் தொகை கணக்கெடுப்பின் படி, இட்டாவா நகரத்தின் மொத்த மக்கள் தொகை 2,57,838 ஆகும். எழுத்தறிவு 82.89%.

வரலாறு
------

இட்டாவா நகரத்தின் சிதிலமடைந்த பகுதிகள், 19வது நூற்றாண்டின் நடுப்பகுதி, ஓவியம்
வெண்கல காலத்தில்  பாண்டவர்களுடன் தொடர்புடைய பாஞ்சால நாட்டின் பகுதியாக இட்டாவா நகரம் இருந்தது.

கி பி நான்காம் நூற்றாண்டில் குப்தப் பேரரசின் பகுதியாக இட்டாவா நகரம் இருந்தது.

கன்னோசி மன்னர் இரண்டாம் நாகபட்டரை வென்று, கி பி 9 மற்றும் 10ஆம் நூற்றாண்டில் கூர்ஜர-பிரதிகாரப் பேரரசில் இட்டாவா நகரம் இருந்தது.

கி பி 1244இல் தில்லி சுல்தான் கியாசுதீன் பால்பன் இட்டாவா நகரத்தை முற்றுகையிட்டு தாக்கினான்.

### சிப்பாய் கிளர்ச்சி, 1857

பிரித்தானிய கம்பெனி ஆட்சிக்கு எதிரான முதல் இந்திய விடுதலைப் போரான, சிப்பாய்க் கிளர்ச்சி 1857 சூன் முதல் டிசம்பர் முடிய இட்டாவா நகரத்திலும், இட்டாவா மாவட்டத்திலும் தொடர்ந்து நடைபெற்றது.

### நவீன வரலாறும், பொருளாதாரமும்

இட்டாவா நகரம், கொல்கத்தா-தில்லி இருப்புப் பாதையில் உள்ளது. பருத்தி, எண்ணெய் வித்துக்கள் முக்கிய வேளாண் பயிர்கள் ஆகும். உயர் ரக ஜம்னாபாரி ஆடுகள் மற்றும் படாவாரி எருமைகள் வளர்த்து ஏற்றுமதி செய்யப்படுகிறது. மேலும் இட்டாவா நகரத்தைச் சுற்றிலும் ஆயிரத்திற்கும் மேற்பட்ட செங்கல் காளவாசல்கள் அமைந்துள்ளது.

போக்குவரத்துகள்
---------------

### தொடருந்து

ஐந்து நடைமேடைகள் கொண்ட இட்டாவா தொடருந்து நிலையத்தின் வழியாக நாட்டின் பல பகுதிகளிலிருந்து, நாள் ஒன்றிற்கு 71 தொடருந்துகள் வந்து செல்கிறது. 

### சாலைப் போக்குவரத்து

இட்டாவா நகரத்தின் வழியாகச் செல்லும்  தேசிய நெடுஞ்சாலை எண் 2, தில்லி, ஆக்ரா, கான்பூர், அலகாபாத், வாரணாசி, முகல்சராய், தன்பாத், மற்றும் கொல்கத்தா நகரங்களை இணைக்கிறது. மேலும் இட்டாவா நகரத்தின் அருகே அமைந்த குவாலியர், ஆக்ரா மற்றும் கான்பூர் நகரங்களை சாலை வழியாக இணைக்கிறது.

மேற்கோள்கள்
-----------

1. ↑  "Urban Agglomerations/Cities having population 1 lakh and above" (PDF). *Provisional Population Totals, Census of India 2011*. 2012-07-07 அன்று பார்க்கப்பட்டது.
2. ↑  District Gazetteer Etawah (Uttar Pradesh). "History".
3. ↑  The Delhi Sultanate: A Political and Military History, Cambridge Studies in Islamic Civilization, Peter Jackson, Cambridge University Press, 2003 p. 135

வெளி இணைப்புகள்
---------------

விக்கிமீடியா பொதுவகத்தில்,  
 ***Etawah***   
என்பதின் ஊடகங்கள் உள்ளன. 

* Website of Etawah District
* Official Website of Live TV on Mobile in Etawah
[*தொடர்பிழந்த இணைப்பு*]
* Local Directory of Etawah District பரணிடப்பட்டது 2012-12-01 at the வந்தவழி இயந்திரம்
* A zoomable driving map
**கிருட்டிணராச சாகர்** (*Krishnarajasagara*) என்பது தென்னிந்திய மாநிலமான கர்நாடகவின் மண்டியா மாவட்டத்திலுள்ள ஒரு நகரம் ஆகும்.

நிலவியல்
--------

கிருட்டிணராச சாகர் 12°26′N 76°23′E﻿ / ﻿12.44°N 76.38°E﻿ / 12.44; 76.38இல் அமைந்துள்ளது.  இது சராசரியாக 791 மீட்டர்கள் (2595 அடி) உயரத்தில் உள்ளது. கிருட்டிணராச சாகர் நகரம் காவிரி ஆற்றின் குறுக்கே கட்டப்பட்ட நீர்த்தேக்கமான கிருட்டிணராச சாகர் அணைக்கு அருகில் உள்ளது. இந்த அணை**கண்ணம்பாடி அணை** என்றும் அழைக்கப்பட்டது. மைசூர் மகாராசா நான்காம் கிருட்டிணராச உடையார் நினைவாக இது பின் பெயர் மாற்றம் செய்யப்பட்டது. புகழ்பெற்ற இந்தியப் பொறியாளர் மோக்சகுண்டம் விசுவேசுவரய்யா இதை வடிவமைத்து கட்டினார். 

கிருட்டிணராச சாகர் ஸ்ரீரங்கப்பட்டணத்திலிருந்து 18 கிமீ தொலைவிலும், மைசூரிலிருந்து 16 கிமீ தொலைவிலும், பெங்களூரிலிருந்து 143 கிமீ தொலைவிலும் உள்ளது. ஏமாவதி மற்றும் லட்சுமண தீர்த்தம் ஆகிய 2 ஆறுகளும் கிருட்டிணராச சாகர் நீர்த்தேக்கத்தில் காவிரியுடன் இணைகின்றன. இங்கு புகழ் பெற்ற பிருந்தாவன் பூங்கா உள்ளது.

மக்கள்தொகை
----------

2001 மக்கள் தொகைக் கணக்கெடுப்புப்படி, கிருட்டிணராச சாகரின் மக்கள் தொகை 8510. ஆண்கள் 51% மற்றும் பெண்கள் 49%. சராசரி கல்வியறிவு 67% ஆகும். இது தேசிய சராசரியான 59.5% ஐ விட அதிகமாக உள்ளது: ஆண்களின் கல்வியறிவு 73%, பெண்களின் கல்வியறிவு 60%. இங்கு, 11% மக்கள் 6 வயதுக்குட்பட்டவர்கள்.

சான்றுகள்
---------

1. ↑  Falling Rain Genomics, Inc - Krishnarajasagara
2. ↑  "Census of India 2001: Data from the 2001 Census, including cities, villages and towns (Provisional)". Census Commission of India. 2004-06-16 அன்று மூலம் பரணிடப்பட்டது. 2008-11-01 அன்று பார்க்கப்பட்டது.

Source ; Karnataka State Gazetteer 1983.

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* VIAF

 |
| தேசிய | 
* Israel
* United States

 |
**திருமெய்ச்சூர் மேகநாதசுவாமி கோயில்** தமிழ்நாட்டில் திருவாரூர் மாவட்டம், திருமெய்ச்சூர் என்னும் ஊரில் அமைந்துள்ள சிவன் கோயிலாகும்.

வரலாறு
------

இக்கோயில் மூன்றாம் நூற்றாண்டைச் சேர்ந்தது.[] இக்கோயிலுக்குத் தலவரலாறு உண்டு.

கோயில் அமைப்பு
--------------

இக்கோயிலில் மேநாதசுவாமி, லலிதாம்பாள் சன்னதிகளும், விநாயகர் முருகன் சண்டிகேஸ்வரர் உபசன்னதியும் உள்ளன. இங்குக் கோயில் குளம், கோயில் கோசாலை, கோயில் தேர் போன்றவை உள்ளன. இக்கோயிலில் மொத்தம் இரண்டு கோபுரங்கள் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அறங்காவலர்களால் நிர்வகிக்கப்படுகிறது.

பூசைகள்
-------

இக்கோயிலில் காமிகாகம முறைப்படி வழிபாடு நடக்கிறது. நவாரா முக்கிய திருவிழாவாக நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2 3  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**சங்க கால நாணயங்கள் மற்றும் அளவைகள்** என்பது சங்க காலத்தில் பயன்படுத்திய காசுகள் நமக்கு மிகுதியும் கிடைக்காமையால் , அவற்றின் உருவம், அளவு, எடை, உலோகம், என்பனவற்றை பற்றி அதிகம் தெரிய வாய்ப்பில்லை. ஆயினும்,அகஸ்டஸ் மற்றும் அவரை அடுத்த பேரரசர்கள் காலத்து ரோமானிய நாணயங்களை தமிழர் அறிந்தும் பயன்படுத்தியும் வந்தனர்."வெளி நாட்டு வாணிபத்திற்கு உலோக காசுகள் பயன்பட்டன."

மிகச் சிறிய உருவில் காணம் என்பது ஒரு பொற்காசு "தகடூரெறிந்த பெருஞ்சேரல் இரும்பொறை அரிசிற் கிழாருக்கு நூறாயிரம் பொற்காசுகளும் சேர நாட்டு அரசுரிமையும் அளித்தார்.

காசு என்று ஒரு நாணயம் இருந்தது. இது வேப்பம் பழத்தின் அளவிலும், தாமரை மொட்டின் உருவிலும் ,அமைந்தது. இக்கட்டி தங்க மணிகளைக் கோர்த்து மாலையாக மகளிர் கழுத்தில் அணிந்தனர்.

ஆயிரம், நூறாயிரம் ,பத்து பத்து இலட்சம் கோடி என்றனர் பழந்தமிழர். அடியாருக்கு நல்லார் பல்லம் என்னும் சொல்லை ஆள்கின்றார்.

சங்க காலத்தில் பின்னங்கள் பற்றி மக்கள் அறிந்திருந்தனர்

* முக்கால் : 3/4

* அரை  : 1/2

* கால் : 1/4

* அரைக்கால் : 1/8

* வீசம்  : 1/16

* காணி : 1/64

* முந்திரி : 1/256

காணி மற்றும் முந்திரி ஆகிய இரு பின்னங்களும் நாலடியாரின் காணக்கிடைக்கின்றது.  .தமிழர் பூஜ்ஜியத்தை "பாழ்"என்றனர்.

**நில அளவைகள்**

மா, வேலி என்பவை பண்டைத் தமிழர் அரிந்த நில அளவைகள்.

* 100 குழி : 1மா

* 20 மா  : 1 வேலி

* 1 குழி : 10 சதுர அடி

நிலத்தில் இருந்து வந்த தானியத்தை அம்பணத்தால் அளந்தனர். பதிற்று பத்து உரைக்காரர் அம்பணத்தை மரக்கால் என்பார் ( மரக்கால் = நான்கு பட்டணம் படி ). ஒரு உலக்கு அல்லது இரொ ஆழக்கு. ஒரு நாழி என்பது சிறிய அளவை. அதே நேரம் நாழிகை என்பது ஒரு கால அளவு.

**முகத்தல் அளவை**

தூணி, பதக்கு என்பவை முகத்தல் அளவை. இவைக் கொண்டு தானியங்களை அளந்தனர்.

* 1 தூணி : 4 மரக்கால்

* 1 பதக்கு : 2 மரக்கால்

* 1 மரக்கால் : 1 அம்பணம்

* 1 மரக்கால் (அ ) அம்பணம் : 32 ஆழாக்கு

சங்க தமிழர் நீட்டல் அளவை முறையும் அறிந்திருந்தனர். அவர்கள் அறிந்த மிகச் சிறு நீட்டல் அளவை ஒரு அணு.அதற்கான வாய்பாடு

**நீட்டல் அளவை**

* 8 அணு : 1தேர்த்து

* 8 தேர்த்து : 1இம்மி

* 8 இம்மி  : 1 எள்

* 8 எள்  : 1 நெல்

* 8 நெல் : ஒரு பெருவிரல் ( சராசரி )

* 28 பெருவிரல் : ஒரு முழம்

தேர்த்து என்பது ஒரு மயிரிழை. இம்மி ஒரு மிகச் சிறு தானியம். எள் , நெல் என்பவை தானியங்கள். முழம் என்பது இரண்டு சாண் : அணு யாவற்றிலும் மிகச் சிறு பொருள். 

**மேற்கோள்கள்**

1. ↑  பட்டினப் பாலை -29,30
2. ↑  அகம் :60
3. ↑  புறம்:33
4. ↑  சிலப்பதிகாரம் : IX 59 -94 அடியாருக்கு நல்லார் உரை
5. ↑  நாலடியார் : 346
6. ↑  பதிற்று பத்து : 66
7. ↑  சிலப்பதிகாரம் அடியாருக்கு நல்லார் உரை
**வெங்கயச்சேரி கிராமம் ஓசூரம்மன் கோயில்** தமிழ்நாட்டில் காஞ்சிபுரம் மாவட்டம், வெங்கயச்சேரி கிராமம் என்னும் ஊரில் அமைந்துள்ள அம்மன் கோயிலாகும்.

வரலாறு
------

இக்கோயில் பத்தொன்பதாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் ஓசூரம்மன் சன்னதியும், மாதாங்கி, பார்வதி, பரமசிவன், அரசடி விநாயகர், வலம்புரி விநாயகர், நாகதேவதை, நவகிரகம் உபசன்னதிகளும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. 1927-ஆம் ஆண்டின் அறநிலையப் பாதுகாப்புச் சட்டப்படி அரசு நிருவாக அலுவலரால் நிர்வகிக்கப்படுகிறது.

பூசைகள்
-------

இக்கோயிலில் சிவாகம முறைப்படி இரண்டு காலப் பூசைகள் நடக்கின்றன. ஆடி மாதம் கூழ் வார்த்தல் முக்கிய திருவிழாவாக நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**திருமுல்லைவாயில் முத்துவீர் பிள்ளை** (1900 – 25 நவம்பர் 1973) தமிழகத்தைச் சேர்ந்த தவில் இசைக் கலைஞராவார். தவில் – நாதசுவர இசையுலகில் *லயப்பிண்டம்* என இவரை மற்ற கலைஞர்கள் குறிப்பிட்டனர்.

பிறப்பும், இசைப் பயிற்சியும்
----------------------------

முத்துவீர் பிள்ளை, தஞ்சாவூர் மாவட்டம் சீர்காழிக்கு அருகிலுள்ள திருமுல்லைவாயில் எனும் சிற்றூரில் பிறந்தார். பெற்றோர்: தவிற் கலைஞர் நாராயணசுவாமி பிள்ளை – பொன்னம்மாள். ஆரம்பத்தில் தந்தையிடமிருந்து இசைப் பயிற்சி பெற்றுவந்த முத்துவீர் பிள்ளை, அம்மாசத்திரம் கண்ணுசுவாமி பிள்ளையிடம் ஏழாண்டுகள் தவில் கற்றுக் கொண்டார்.

இசை வாழ்க்கை
------------

தனது 17ஆவது வயதில் நாதசுவரக் கச்சேரி ஒன்றில் முதன்முதலாக தவில் வாசித்தார். திருவலஞ்சுழி மாணிக்கம் பிள்ளையின் குழுவில் வாசித்துவந்த முத்துவீர் பிள்ளை, நாளடைவில் பிற கலைஞர்களுக்கும் தவில் வாசிக்கத் தொடங்கினார்.

டி. என். ராஜரத்தினம் பிள்ளை, செம்பொன்னார் கோவில் கோவிந்தசுவாமி பிள்ளை சகோதரர்கள், திருச்சேறை முத்துகிருஷ்ண பிள்ளை, ராஜாமடம் சண்முக சுந்தரம் பிள்ளை, திருவெண்காடு சுப்பிரமணிய பிள்ளை, திருவீழிமிழலை சகோதரர்கள், இஞ்சிக்குடி பிச்சைக்கண்ணுப் பிள்ளை, திருவிடைமருதூர் பி. எஸ். வீருசாமி பிள்ளை, வண்டிக்காரத் தெரு சுப்பிரமணிய பிள்ளை சகோதர்கள், தருமபுரம் அபிராமிசுந்தர பிள்ளை, அய்யம்பேட்டை வேணுகோபாலபிள்ளை ஆகியோருக்கு முத்துவீர் தவில் வாசித்துள்ளார்.

பெற்ற பட்டங்களும், சிறப்புகளும்
-------------------------------

* லயஞானத் தவில் மணி
* 1964ஆம் ஆண்டில் தமிழ்நாடு சங்கீத நாடக சங்கத்தின் கலாசிகாமணி விருது
* டி. என். ராஜரத்தினம் பிள்ளை நினைவு நாள் விழாவில் வெள்ளிக் கேடயம்
* கலைமாமணி விருது

மறைவு
-----

திருமுல்லைவாயில் முத்துவீர் பிள்ளை, 25 நவம்பர் 1973 அன்று தனது 73ஆவது வயதில் காலமானார்.

உசாத்துணை
---------

* பக்கம் எண்கள்: 378 - 381, பி. எம். சுந்தரம் எழுதிய மங்கல இசை மன்னர்கள் நூல் (முதற் பதிப்பு, டிசம்பர் 2013; வெளியீடு: முத்துசுந்தரி பிரசுரம், சென்னை - 17.)
**கற்றல் நாற்கூம்பு** ("கற்றல் கூம்பு", "தக்கத்தின் கூம்பு", அல்லது "தக்கவைப்பு பிரமிடு") என்பது பரவலாக அறியப்பட்ட கற்றல் முறையின் குழுவாகும். கற்றல் மாதிரிகள் மற்றும் பல்வேறு வகையான கற்றலில் தூண்டப்பட்ட பல்வேறு அளவு நினைவாற்றல் தொடர்பான பிரதிநிதித்துவங்கள் இதில் விவரிக்கப்பட்டுள்ளன. பிரதிநிதித்துவங்கள் பொதுவாக "கற்றல் நாற்கூம்பு"க்குள் சதவீதங்கள் மற்றும் தனித்துவமான அடுக்குகள் வழியாகக் கொடுக்கப்பட்டுள்ளன. கற்றலின் அளவுகள் பொதுவாக 5, 10, 20, 30, 50, 75 மற்றும் 90 சதவீதம் எனப் பிரிக்கப்பட்டுள்ளன.

விளக்கம்
--------

1954ஆம் ஆண்டு வெளிவந்த கற்பித்தலில் ஒலி-ஒளி முறைகள் என்ற ஆசிரியப் புத்தகத்திலிருந்து இத்தகைய மதிப்பீடு தோன்றியதாக நம்பப்படுகிறது. 1960களின் முற்பகுதியில் தேசிய பயிற்சி ஆய்வக நிறுவனத்தால் ஒரு பிரமிடு மாதிரி உருவாக்கப்பட்டது. இந்த கற்றல் பிரமிடு மாதிரியானது இன்னும் இந்த கருத்தின் மையப் பிரதிநிதித்துவமாக உள்ளது. இந்த மாதிரியிலிருந்து ஏராளமான மாதிரிகள் பெறப்பட்டுள்ளன. இந்த தேசிய பயிற்சி ஆராய்ச்சி நிறுவன மாதிரி பொதுவாகப் பின்வரும் பிரதிநிதித்துவத்தைக் காட்டுகிறது.

 கற்றல் நாற்கூம்பு அல்லது கற்றலின் கூம்பு

| நினைவாற்றல் விகிதம் (%) | அறிவின் சோதனைக்கு முன் கற்றல் செயல்பாடு |
| --- | --- |
| 90 | வேறொருவருக்கு **கற்றுக்கொடுத்தல்** /உடனடியாக பயன்படுத்தல் |
| 75 | கற்றுக்கொண்டதைப் **பயிற்சி** செய்தல் |
| 50 | **குழு விவாதம்** |
| 30 | **செயல் முறை விளக்கம்** |
| 20 | **ஆடியோவிஷுவல் பார்க்கவும்**. |
| 10 | **படித்தல்**. |
| 5 | **விரிவுரை** |

விமர்சனங்கள்
------------

எட்கர் டேலின் அனுபவ கூம்பு போன்ற மாதிரிகளின் ஆரம்ப பதிப்புகள் விமர்சனத்திற்கு உள்ளானது. கற்றல் மற்றும் ஆராய்ச்சி பிரமிடுகளுக்கு இடையே முரண்பாடுகள் உள்ளதாக விமர்சகர்கள் தெரிவித்தனர். தேசிய பயிற்சி ஆராய்ச்சி நிறுவன கற்றல் பிரமிடு ஆய்வு பயன்பாட்டில் இல்லாமல் போனது, பெரும்பாலும் அறியப்படாத தரத்தின் அறியப்படாத வழிமுறையில் உள்ளது. நேரம், சோதனையிடப்பட்ட முழுமைத்தொகுதி போன்ற செல்வாக்குமிக்க அளவுருக்களின் அறியப்படாத தணிப்பு, அசல் ஆய்வின் முடிவுகளை நம்பமுடியாததாக ஆக்குகிறது.

மேற்கோள்கள்
-----------

1. 1 2 3 4 5  Letrud, Kåre (2012), "A rebuttal of NTL Institute's learning pyramid", *Education*, pp. 117–124
2. 1 2  Subramony, D.P. (2003). "Dale’s Cone revisited: Critically examining the misapplication of a nebulous theory to guide practice". Educational technology, 7-8, (25-30).
3. 1 2  Molenda, M. (2004). "Cone of experience. In A. Kovalchik & K. Dawson (Eds.), Education and Technology (161-165). California: ABCCLIO.
4. 1 2  Lalley, J. P. & Miller, R.H. (2007): "The learning pyramid: Does it point teachers in the right direction?" Education 128(1):64-79.

| தொடர்பான கட்டுரைகளுக்கு இணைப்புகள் |
| --- |
| வார்ப்புரு:Human intelligence topics
வார்ப்புரு:Learning
வார்ப்புரு:Mental processes |
Kamchatka Peninsula in the far east of Russia. The pink area is the Kamchatka
Krai which includes some of the mainland to the north.
**கம்சாத்கா தீபகற்பம்** (*Kamchatka Peninsula*, உருசியம்: полуо́стров Камча́тка, *பலுஓஸ்திரொவ் கம்சாத்கா*) என்பது உருசியாவின் தூர-கிழக்குப் பகுதியில் அமைந்துள்ள ஒரு தீபகற்பம் ஆகும். இது 1250 கிமீ (780 மைல்) நீளமும் 472,300 சதுரகிமீ (182,400 சதுர மைல்) பரப்பளவும் கொண்டது. இப்பிராந்தியம் பசிபிக் பெருங்கடலின் கிழக்குப் பகுதிக்கும் ஓக்கோத்ஸ்க் கடலுக்கும் இடையில் உள்ளது.

கம்சாத்கா தீபகற்பம், கொமாண்டர் தீவுகள், கரகின்ஸ்கி தீவு ஆகியவை சேர்ந்த பிரதேசம் உருசியக் கூட்டமைப்பின் நிருவாக அலகுகளில் ஒன்றான கம்சாத்கா கிராய் என அழைக்கப்படுகிறது. இங்கு வாழும் 322,079 மக்களில் பெரும்பான்மையோர் உருசியர்கள். இவர்களை விட 8,743 பேர் (2002) கோரியாக்கள் ஆவர். அரவாசிக்கும் மேற்பட்டோர் (179,526 பேர் 2010) பெத்ரொபாவ்லொவ்ஸ்க்-கம்சாத்கி பகுதியிலும், 38,980 பேர் அருகில் உள்ள யெலிசோவோ நகரிலும் வசிக்கின்றனர்.

கம்சாத்கா தீபகற்பத்தில் கம்சாத்காவின் எரிமலைகள் அமைந்துள்ளன. இவை யுனெஸ்கோவின் உலகப் பாரம்பரியக் களங்களில் பட்டியலிடப்பட்டுள்ளன.

மேற்கோள்கள்
-----------

1. ↑  "Kamchatka Peninsula". Encyclopædia Britannica. 2008-02-20 அன்று பார்க்கப்பட்டது.

வெளி இணைப்புகள்
---------------

* UNESCO World Heritage Site profile
**பெரும்பதுமனார்** சங்ககாலப் புலவர். இவரது பாடல்கள் நான்கு உள்ளன. அவை: குறுந்தொகை 7, நற்றிணை 2, 109, புறநானூறு 199. பதுமனார் என்று வேறொரு புலவரும் உள்ளார்.

பாடல்களில் வரும் செய்திகள்
--------------------------

### ஆரியர் கயிறாடு பறை

அவள் தன் தாய்வீட்டை விட்டுவிட்டு அவனோடு அவன் ஊருக்குச் செல்கிறாள். வழியில் கண்டவர்கள் பேசிக்கொள்கின்றனர்.
அவன் காலில் கழல் இருக்கிறது. அவள் காலில் சிலம்பு ஒலிக்கிறது. அவர்கள் சொல்லும் வழியில் வாகைமரத்தின் வெண்மையான நெற்றுகள் ஒலிக்கின்றன.
ஆரியர் ஒற்றைக் கயிற்றின்மேல் ஏறி ஆடி வித்தை காட்டும்போது அவர்களின் பறை ஒலிப்பதுபோல் வாகை நெற்றுகள் ஒலிக்கின்றன.
செல்லும் இருவரில் அளியர்(கொடுத்துவைத்தவர்) யார்? - குறுந்தொகை 7
### வை எயிற்று ஐயள்

இவள் புன்முறுவலோடு முன்னே செல்கிறாள். இவன் பின்தொடர்கிறான். வழி காய்ந்துபோன ஈந்துமுள் காடு. வழியில் சென்றவரைக் கொன்று தின்ற நெய்த்தோர் வாயுடன் குட்டி-வல்லியம் தண்ணீருக்காக மரலைத் தொடரும் காடு. இந்த வழியில் இவளை அழைத்துக்கொண்டு செல்லும் இந்த இளையோன் உள்ளம் மின்னி இடித்து மலைமேல் விழும் இடியைக்காட்டிலும் கொடியது. - கண்ட வழிப்போக்கர்கள் இவ்வாறு பேசிக்கொள்கின்றனர். - நற்றிணை 2
### உச்சிக் கட்டிய கூழை ஆ

உச்சிப்பொழுது வெயிலில் கட்டிப்போட்டு வைத்திருக்கும் கூழைப்பசு போல அவர் பிரிந்து சென்றுள்ளபோது துடிக்கிறேன் எனத் தெரிந்துகொள் - தோழிக்குத் தலைவி தன் நிலையை விளக்குகிறாள்.
கூழை ஆ = கன்று போடும் பசு. (கூழைப்படை = பின்படை)
- நற்றிணை 109
### பெருஞ்செய் ஆடவர்

செயல் தனக்காகச் செய்யப்படும்.
பெருஞ்செயல் பிறருக்காகச் செய்யப்படும். இது கொடை.
பழுத்திருக்கும் ஆலமரத்தை நாடும் பறவைகள் நேற்று வந்து தின்றோமே என்று இன்று வராமல் இருப்பதில்லை. அது போலத்தான் இரவலரும். பெருஞ்செய் ஆடவரிடம் மீண்டும் செல்வர். - புறநானூறு 199
பரிபாடல் இசை எட்டுத்தொகை நூல்களில் ஒன்று. இந்த நூல் 70 பாடல்களை கொண்டிருந்தது என இறையனார் களவியல் உரை குறிப்பிடுகிறது. தற்போது 22 பாடல்கள் மட்டுமே கிடைத்துப் பதிப்பிக்கப்பட்டுள்ளன. பிற நூல் உரைகளில் கிடைக்கும் பாடல்களில் பாடல்களில் பரிபாடல் எனக் கொள்ளத்தக்கவை என அறிஞர்கள் கருதும் 12 பாடல்கள் பரிபாடல் திரட்டு என்னும் தலைப்பில் இறுதியில் சேர்க்கப்பட்டுள்ளன. 

இந்தப் பரிபாடல்களை அக்காலத்தில் இசையமைத்துப் பாடியுள்ளனர். பாடியவர்களும், பாடல்களும்

கண்ணகனார் 21
கண்ணன் நாகனார் 5,
கேசவனார் 14 தன் பாடலுக்குத் தானே இசையமைத்துப் பாடியவர்
நந்நாகனார் 12,
நல்லச்சுதனார் 16, 17, 18, 20,
நன்னாகனார் 2,
நாகனார் 11,
பித்தாமத்தர் 7,
பெட்டன் நாகனார் 3, 4
மருத்துவன் நல்லச்சுதனார் 6, 8, 9, 10, 15, 19,

சங்ககாலப் பண்கள்
----------------

பரி போல் கால்களால் பரிந்து நடைபோடும் பண்ணிசைப் பாடல்களைக் கொண்ட நூல் 'பரிபாடல்'. 

இந்தப் பாடல்கள் எந்தப் பண்ணில் பாடப்பட்டன என்னும் குறிப்புகளும் ஒவ்வொரு பாடலுக்கும் தரப்பட்டுள்ளன. 

பண்ணுப் பாலையாழ் 11 பாடல்கள் (2 முதல் 12)
பண் நோதிரம் 5 பாடல்கள் (13 முதல் 17)
பண் காந்தாரம் 4 பாடல்கள் (18 முதல் 21)

மேற்கோள்
--------

* சுப்பிரமணியன், முனைவர்.ச.வே. சங்க இலக்கியம் மூலம் முழுவதும், 2007, குறிப்புரை


|  |  |
| --- | --- |
| Disambiguation icon |  இது ஒரே தலைப்பில் அமையும் கட்டுரைகளைப் பட்டியலிடும் பக்கவழி நெறிப்படுத்துதல் பக்கமாகும்.  ஏதேனும் ஓர் உள்ளிணைப்பு உங்களை இங்கு இட்டு வந்திருந்தால், அவ்விணைப்பைக் குறித்த பக்கத்தை நேரடியாகச் சுட்டுமாறு மாற்றியமைக்கலாம். |

அடிக்குறிப்பு
-------------

1. ↑  முனைவர் பாண்டியன்
**கௌரி விரதங்கள்** என்பவை சாக்த தெய்வமான சக்தியை கௌரி என்ற வடிவில் விரதிருந்து விரதமிருப்பதாகும். பல்வேறு விரத தினங்கள் இந்த கௌரி விரதங்களில் காணப்படுகிறது.

பிருகத் கவுரி விரதம்
--------------------

பாத்ரபத மாத தேய்பிறை திரிதியையில் விரதமிருந்து உமையை வணங்குதலாகும்.

கதலி கவுரி விரதம்
-----------------

வாழை மரத்தின் கீழ் உமையான கௌரியை பிரதிஸ்டைச் செய்து வழிபடுதல் மற்றும் விரதமிருத்தல்.

யோக கவுரி விரதம்
----------------

பாத்ரபத மாதத்து பௌர்ணமி நாளில் விரதமிருந்து பார்வதியை யோக கவுரியாக வணங்குதல்.

அமிர்த கவுரி விரதம்
-------------------

ஆஷாட மாதத்தில் இந்த அமிர்த கவுரி விரத நாள் வருகிறது. இந்நாளில் பார்வதி தேவியை விரதமிருந்து வழிபடுகின்றனர். அவ்வாறு வழிபட்டால் வாழ்நாள் கூடுமெனவும், அமர்தம் போல வாழ்க்கை செழிக்கும் எனவும் நம்புகின்றனர்.

சொர்ண சோடச கவுரி விரதம்
-----------------------

16 வகையா வடிவங்களை உடைய உமாதேவியை பிரதிஷ்டை செய்து வழிபடும் நாளாகும்.

பணில கவுரி விரதம்
-----------------

பணில கவுரி விரதம் என்பது கருட பஞ்சமி நாளில் கௌரியை வழிபடும் விரதமாகும். இந்த விருதத்தினை பத்து வருடங்கள் தொடர்ந்து செய்தால் எல்லா வகையான கோரிக்கைகளும் நிறைவேறும் என்பது நம்பிக்கை. இந்த விரதத்தினைப் பற்றி விரத கல்ப சிந்தாமணி எனும் நூலில் குறிப்பிடப்பட்டுள்ளது. 
வாழை இலையின் மீது அரசியைப் பரப்பி, அதன் நடுவே வெள்ளி அல்லது தாமிரத்தாலான பாம்பின் உருவத்தினை வைப்பார்கள். இலையின் நடுப்பகுதியில் பாம்பின் பின்பு கௌரியை மஞ்சளில் பிடித்து வைக்கின்றனர். பிறகு கௌரியை பாம்புடன் வழிபடுகின்றனர்.

ஆதாரங்கள்
---------

1. ↑  தினமலர் பக்திமலர் 23.07.2015 பக்கம் 3
2. ↑   தினமலர் பக்திமலர் 24.09.2015 பக்கம் 8-9
3. ↑   தினமலர் பக்திமலர் 24.09.2015 பக்கம் 9
4. ↑  தினமலர் பக்திமலர் 30-07-2015 பக்கம் 8
5. ↑  தினமலர் பக்திமலர் 13.08.2015 பக்கம் 2
6. ↑  தினமலர் பக்திமலர் 13.08.2015 பக்கம் 3
7. ↑  தினமலர் பக்திமலர் 13.08.2015 பக்கம் 3
**நீர்மேல் நெருப்பு** அல்லது **கல்லுருவி** (*Ammannia baccifera*) அல்லது (*AMMNIA VESICATORIUS*)[] என்பது பூக்கும் தாவர வகையாகும். இத்தாவரத்தின் பூர்வீகம் ஸ்பெயின் நாடாகும். அதிகமாக ஆசியா, அமெரிக்கா, மற்றும் ஆப்பிரிக்காவின் வெப்பமண்டல பகுதிகளில் வளருகிறது. இது இசுரேல் நாட்டில் அழிந்து பட்ட ஒரு இனமாகக் கருதப்படுகிறது. இத்தாவரம் மூலிகை மருத்துவத்திற்கு உகந்தது ஆகும்.

விளக்கம்
--------

கல்லுருவியானது நல்ல சீதோசன நிலையில் எல்லா இடங்களிலும் வளரக்கூடியது. இது சாதாரணமாக இந்தியா முழுதும் சதுப்பு நிலங்களிலும் வளரும். வயல்களில் நெல் அறுவடைக்குப்பின் களையாகத் தென்படும் செடி இது. இதன் தாயகம் இந்தியா ஆகும். பின் ஆப்பிரிக்கா, ஆப்கானிஸ்தான், பாக்கிஸ்தான், சீனா, பிலிப்பீன்சு, நியூசிலாந்து, ஆஸ்திரேலியா, மற்றும் மலேசியா வரை பரவிற்று. கல்லுருவி ஒரு அடியிலிருந்து 2 அடி வரை வளரக்கூடியது. நேராக வளரும். சிறு கிளைகள் அதிகாக இருக்கும். இலைகள் எதிர் அடுக்கில் அமைந்திருக்கும். இலைகள் மென்மையானவை, நீளம் சுமார் 3.5 செ.மீ. இருக்கும். தண்டு சதுர வடிவில் அமைந்திருக்கும். இலை இடுக்குகளில் பூக்கள் பூத்திருக்கும். அதன் இதழ்கள் சுமார் 1.2 மி.மீ. நீலம் பச்சை அல்லது கத்தரிப்பூ நிறத்தில் இருக்கும். சூலகம் வட்ட வடிவில் இருக்கும். இது தன் மகரந்தச் சேர்க்கையால் காய் உண்டாகும். விதைகள் கருப்பாக இருக்கும். கல்லுருவி விதைகள் மூலம் இன விருத்தி செய்கிறது.

மருத்துவப்பயன்கள்
-----------------

கல்லுருவி இலைகள் புண்களைப் போக்க வல்லது. விடத்தைக் குணப்படுத்தும். காச்சலைப் போக்கும். புற்றுநோயால் அழியும் செல்களைப் புதுப்பிக்கும் தன்மையுடையது. மேலும் இது பற்றி பல ஆராய்ச்சிகள் மேல் நாட்டில் செய்து கொண்டுள்ளார்கள். இந்த மூலிகையை இனம் காண்பதில் சில சிக்கல்கள் உள்ளதாகச் சொல்லப்படுகிறது.

*கல்லுருவிப் பூண்டு பலகட்டிகளையுங் கரைக்கும் வல்லுதிரக் கட்டருக்கும் வந்தபுண்ணை வெல்லரிய மேகத் தைவல் விடத்தை நீறாத கற்றிடும் லோகத்தைச் சுத்தி செய்யும் போது*

கல்லுருவி மூலிகை இலையை அரைத்து தோலில் தடவ கொப்பளக் கட்டி உடையும். கடி நஞ்சுகளுக்கு இதன் இலையைக் கசக்கி கடிவாயில் வைத்துக் கட்ட நஞ்சு முறியும். தேள் கடி விடத்தையும் முறிக்கும். இரத்தத் துடிப்பகற்றும்.

வண்டு கடிக்கு இதன் இலைச்சாற்றை பூசினால் குணமடையும், இதன் இலைகளில் ‘சி’ வைட்டமின் உள்ளது, இதன் இலைச்சாற்றை உடல் மீது தடவினால் தோல் வியாதி குணமடையும், காச்சலும் குணமடையும், உண்ணும் உணவுடன் இதன் இலைச்சாறு கலந்து விட்டால் அடிவயிற்றில் எரிச்சல் ஏற்படும் எனவே கவனத்துடன் கையாள வேண்டும்.

மேற்கோள்கள்
-----------

1. ↑  வார்ப்புரு:IUCN2014.1
2. ↑
3. ↑  Rhazi, L.; Rhazi, M. & Flannagan, D. (2014). "Ammannia baccifera". IUCN Red List of Threatened Species. Version 2014.1. International Union for Conservation of Nature. Retrieved 29 June 2014.
**எஸ்கிசெஹிர் மாகாணம்** (*Eskişehir Province*, துருக்கியம்: Eskişehir ili ) என்பது வடமேற்கு துருக்கியில் உள்ள ஒரு மாகாணமாகும். இதன் அருகிலுள்ள மாகாணங்கள் வடமேற்கில் பிலெசிக், மேற்கில் கெட்டஹ்யா, தென்மேற்கில் அபியோன்கராஹிசர், தெற்கே கொன்யா, கிழக்கில் அங்காரா, வ்டக்கே போலு ஆகியவை ஆகும். மாகாண தலைநகராக எஸ்கிசெஹிர் உள்ளது. மாகாணத்தின் பெரும்பகுதி மத்திய அனடோலியா பிராந்தியத்தில் அமைந்துள்ளது.

எஸ்கிசெஹிர் மாகாணமானது பழமையானதும், கலாச்சார ரீதியாக வளர்ந்த ஒரு துருக்கி மாகாணமாகும். இதன் மக்கள் தொகை 844,842 ஆகும். இதன் நகர்ப்புற மக்கள் தொகை 734,837. எஸ்கிஹெஹிர் இரு பல்கலைக்கழகங்களைக் கொண்டுள்ளது, எஸ்கிசெஹிர் ஒஸ்மங்காசி பல்கலைக்கழகம், மற்றும் அனடோலு பல்கலைக்கழகம், இது துருக்கியின் மிகப்பெரிய பல்கலைக்கழகமாகும், இது ஐரோப்பாவில் சில கிளை அலுவலகங்களைக் கொண்டுள்ளது.

மாவட்டங்கள்
-----------

 எஸ்கிசெஹிர், யசல்காயாவில் உள்ள மிடாஸ் கல்லறை
எஸ்கிசெஹிர் மாகாணம் 14 மாவட்டங்களாகப் பிரிக்கப்பட்டுள்ளது, அவற்றில் இரண்டு மாவட்டங்கள் எஸ்கிசெஹிரின் பெரு நகராட்சியில் சேர்க்கப்பட்டுள்ளன (தலைநகர மாவட்டமானது தடித்த எழுத்துக்களில் காட்டப்பட்டுள்ளது).

* **ஒடுன்பசாரா**
* **டெப்பிபாசி**
* அல்பு
* பெய்லிகோவா
* சிப்டெலர்
* குன்யூசு
* ஹான்
* இன்னோவு
* மஹ்முதியே
* மிஹல்காசி
* மிஹாலக்
* சரககாயா
* செயித்காசி
* சிவ்ரிஹிசர்

புள்ளிவிவரங்கள்
---------------

 போர்சுக் ஆறு
எஸ்கிசெஹிரின் மக்கள் தொகையில் 99% என உயர்ந்த அளவு எழுத்தறிவைக் கொண்டுள்ளனர். பல பல்கலைக்கழகங்கள் மற்றும் இராணுவ கல்வி நிறுவனங்கள் நகரத்திலும் அதைச் சுற்றியும் அமைந்துள்ளன. துருக்கிய தொழில்நுட்ப மாணவர்கள் எஸ்கிசெஹிர் பல்கலைக்கழகங்களில் குவிந்துள்ளனர்.

சுமார் 1000 ஆண்டுகளுக்கு முன்பு உதுமானியப் பேரரசின் நிறுவனர்களின் சந்ததியினர் முதன்மையாக குடியேறியப் பகுதியாக எஸ்கிசெஹிர் மற்றும் அண்டை நகரங்கள் இருந்தன. மாகாணத்தில் உள்ள பல கிராமங்கள் அந்தக் காலத்திலிருந்து துருக்கிய பழங்குடியினர் / குலங்களின் பெயர்களைக் கொண்டுள்ளன. எஸ்கிசெஹிர் நகரில் உள்ள சிலர் தங்கள் குடும்ப தோற்றத்தை கிரிமியா மற்றும் காகசஸ் வரை கொண்டுள்ளதைக் காணலாம் .

மக்கள்தொகை வளர்ச்சி| ஆண்டு | ம.தொ. | ஆ. ±% |
| --- | --- | --- |
| 1927 | 1,54,195 | —     |
| 1940 | 2,06,794 | +2.28% |
| 1950 | 2,76,164 | +2.93% |
| 1960 | 3,68,827 | +2.94% |
| 1970 | 4,59,367 | +2.22% |
| 1980 | 5,43,802 | +1.70% |
| 1990 | 6,41,057 | +1.66% |
| 2000 | 7,06,009 | +0.97% |
| 2010 | 7,64,584 | +0.80% |
| 2018 | 8,71,187 | +1.64% |
| source: |

மீரிசம்
-------

எஸ்கிசெஹிர் மாகாணத்தில் கிடைக்கும் மீரிசம் மூலமாக இந்த மாகாணம் சர்வதேச அளவில் அறியப்படுகிறது, இது ஒரு வெள்ளை நுரை கல், இது செதுக்கு வேலைகளுடன் புகைபிடிக்கும் குழாய்களுக்கு பயன்படுத்தப்படுகிறது. இது துருக்கியில் *lületaşı* என்று அழைக்கப்படுகிறது.

குறிப்புகள்
-----------

1. ↑  "Population of provinces by years - 2000-2018". 9 மார்ச் 2019 அன்று பார்க்கப்பட்டது.
2. ↑  Genel Nüfus Sayımları
3. ↑  tuik
**நீர்வை பொன்னையன்** (மார்ச் 24, 1930 - மார்ச் 26, 2020) ஈழத்து முற்போக்கு எழுத்தாளர்களில் ஒருவர். சிறுகதை, நாட்டார் கதை, இலக்கியக் கட்டுரைகள் எனப் பல எழுதியவர். ஐம்பது ஆண்டுகளாக இடதுசாரி அரசியலில் உறுதியாக நின்றவர். தனது கடைசிக் காலம் வரை எழுதிக் கொண்டிருந்தவர்.

தான் பிறந்து வளர்ந்த மண்ணின் மீது பற்றுக் கொண்டதனால் தனது பிறப்பிடமான நீர்வேலியை தனது பெயரோடு இணைத்துக் கொண்டார். ஒடுக்கப்பட்ட மக்களின் பக்கம் தான் நிற்கிறேன் என்பது தெளிவாக இருக்க வேண்டும் என்பதற்காக "பொன்னையா" என்ற தனது பெயரையே "பொன்னையன்" என மாற்றிக் கொண்டார். அதனால் "நீர்வை பொன்னையன்" என்றழைக்கப்பட்டார்.

வாழ்க்கைக் குறிப்பு
-------------------

நீர்வை பொன்னையனின் இயற்பெயர் இராமலிங்கம் பொன்னையா. இவர் யாழ்ப்பாணம் நீர்வேலியில் ஒரு விவசாயக் குடும்பத்தில் பிறந்தவர். நீர்வேலி அத்தியார் இந்துக் கல்லூரியில் தொடக்கக் கல்வி கற்று பின்னர் 1951 இல் மேல் படிப்புக்காக கல்கத்தா சென்று அங்கு இளங்கலைப் பட்டம் பெற்றார். கல்கத்தாவில் முற்போக்கு இடதுசாரிச் சிந்தனைகளும் தொழிலாளர் போராட்டங்களும் இவரை ஈர்த்தன. பட்டம் பெற்றுத் திரும்பியும் அவர் வேறு தொழில் எதிலும் ஈடுபடாமல் விவசாயத் தொழிலிலேயே ஈடுபட்டார். யாழ்ப்பாணத்தில் இடதுசாரிக் கட்சியின் முழுநேர ஊழியராகத் தீவிரமாகப் பணியாற்றத் தொடங்கினார். சிறிது காலம் கொழும்பில் இலங்கை திரைப்படக் கூட்டுத்தாபனத்தில் மொழிபெயர்ப்பாளராகப் பணியாற்றி, மீண்டும் யாழ்ப்பாணம் சென்று சமூகப் பணிகளில் ஈடுபடலானார். 1990களுக்குப் பின்னர் அங்கிருந்து இடம்பெயர்ந்து மீண்டும் கொழும்பில் வாழ்ந்து வந்தார்.

இலக்கியப் பணி
-------------

இவரது முதலாவது சிறுகதை 1957 ஆம் ஆண்டில் ஈழநாடு பத்திரிகையில் வெளிவந்தது. கவிஞர் இ. நாகராஜன் நடத்தி வந்த 'தமிழன்' என்ற பத்திரிகையில் பல சிறுகதைகளை எழுதினார். இவரது முதல் சிறுகதைத் தொகுதி *மேடும் பள்ளமும்* 1961 இல் வெளிவந்தது. இவரது உதயம், மூவர் கதைகள், பாதை, வேட்கை, உலகத்து நாட்டார் கதைகள், முற்போக்கு இலக்கிய முன்னோடிகள், நாம் ஏன் எழுதுகின்றோம்? போன்ற நூல்கள் ஈழத்து முற்போக்கிலக்கியப் பரப்பில் வரவேற்பினை பெற்றிருந்தன.

இவருக்கு 2017 ஆம் ஆண்டில் இலங்கை அரசின் "சாகித்திய ரத்னா" விருது கிடைத்தது.

இவரது நூல்கள்
-------------

* *மேடும் பள்ளமும்* (1961)
* *உதயம்* (1970)
* *மூவர் கதைகள்* (1971)
* *பாதை* (1997)
* *வேட்கை* (2000)
* *உலகத்து நாட்டார் கதைகள்* (2001)
* *முற்போக்கு இலக்கிய முன்னோடிகள்* (2002)
* *நாம் ஏன் எழுதுகின்றோம்?* (2004)
* முற்போக்கு இலக்கிய முன்னோடிகள் (2004)
* ஜென்மம் (2005)
* நிமிர்வு (2009)
* காலவெள்ளம் (2010)
* நினைவலைகள்
* நினைவுகள் அழிவதில்லை (2013)
* உறவு (2014)
* பாஞ்சான் (2016)
* வந்தனா (2017)
* சாயல் ( 2019)
* லெங்கத்துகம (சிங்களம்) - 2019
* Devers & Demon’s (ஆங்கிலம்) - 2019

மேற்கோள்கள்
-----------

தளத்தில்  
நீர்வை பொன்னையன் எழுதிய
 ***நூல்கள்*** உள்ளன.

1. ↑  நீர்வை பொன்னையன்: இலக்கியத் தடம், எம். கே. முருகானந்தன்
2. ↑  "சாகித்தியப் பரிசு கிடைக்காத சிறந்த மூத்த படைப்பாளி- நீர்வை பொன்னையன்". .
3. ↑  மதுசூதனன், தெ. (20-01-2008). எம். கே. முருகானந்தன். ed. *நீர்வை பொன்னையன்: இலக்கியத் தடம்*. கொழும்பு: இலங்கை முற்போக்கு கலை இலக்கியப் பேரவை

வெளி இணைப்புகள்
---------------

* நீர்வை பொன்னையனுடன் நேர்காணல், ஆதவன் தொலைக்காட்சி, மார்ச் 6, 2020
யாழ்ப்பாணத்தில் புழக்கத்தில் உள்ள துருவு பலகை ஒன்று
**துருவுபலகை** என்பது தமிழர் மரபுவழிச் சமையலறைகளிலும், வேறும் சில இந்தியச் சமையலறைகளிலும் பயன்படும் ஒரு கருவி ஆகும். இது மருவிய சொல்லான **திருவலை** என்னும் சொல்லாலும் அழைக்கப்படுவது உண்டு.

பயன்பாடும் அமைப்பும்
--------------------

இதனைப் பயன்படுத்தித் தேங்காயைத் துருவித் தேங்காய்ப்பூ பெறுவர். 

துருவுபலகை, இருந்து துருவுவதற்கான செவ்வக வடிவ மரப்பலகையையும், விளிம்பில் பற்கள் போன்ற அமைப்புக்கொண்ட வட்டமான இரும்பாலான துருவும் கொண்டது. சில துருவுபலகைகளில், கிடையாக அமைந்த இருக்கும் பலகையும், அதன் ஒரு முனையில் இருந்து தொடங்கி மேல் நோக்கிச் சரிந்திருக்கும் மரத்தாலான கழுத்துப் போன்ற பகுதியும் ஒரே மரத்தினால் செய்யப்பட்டிருக்கும். சரிவான அக் கழுத்துப் பகுதியின் மேல் முனையில் துருவும் அலகு பொருத்தப்படும். சில துருவுபலகைகளில், இருக்கும் பலகை மட்டுமே மரத்தால் செய்யப்பட்டிருக்கும். துருவும் அலகை அதனோடு இணைந்த வளைவான இரும்புத் தண்டொன்றின் மூலம் மரப்பலகையுடன் பொருத்துயிருப்பர். நிலத்தில் இருந்து தேங்காய் துருவுவதற்கா வடிவமைக்கப்பட்டது இது. இதன் மூலம் துருவும்போது துருவும் அலகு நிலையாக இருக்க, துருவுபவர் தேங்காயை அசைத்துத் துருவ வேண்டும்.

தற்காலத்தில்
------------

இலங்கையில் பயன்படுத்தப்படும் தேங்காய் துருவி
தற்காலத்தில் பல அலகுகளைக் கொண்ட சுழலக்கூடிய துருவும் அலகுகள் பயன்படுகின்றன. இதனோடு இணைக்கப்பட்ட கைபிடியைச் சுழற்றுவதன் மூலம் அலகைச் சுழற்றித் தேங்காய் துருவலாம். இவை உயரமான சமையலறை வேலைத்தளங்களின் விளிம்புடன் பொருத்தக்கூடிய வடிவமைப்புக் கொண்டவை.
யாழ்ப்பாணத்தில் பனையோலைப் பொருட் கடையொன்றில் விற்பனைப்பு உள்ள பல வகையான நீற்றுப்பெட்டிகள்
**நீற்றுப்பெட்டி** என்பது பிட்டு என்னும் உணவு வகையைச் சமைப்பதற்குப் பயன்படும் ஒரு பொருள் ஆகும். கூம்பு வடிவில் அமையும் இது பொதுவாகப் பனையோலையினால் இழைக்கப்படுகிறது. இலங்கை, யாழ்ப்பாணத்தில் பிட்டு ஒரு முக்கியமான உணவுப்பொருளாக இருப்பதாலும், அங்கே பனைகள் பெருமளவில் வளர்வதாலும் நீற்றுப்பெட்டிகள் அங்கே பெருமளவில் பயன்படுகின்றன.

செயற்பாடு
---------

குழைத்த பிட்டு மாவை இதற்குள் நிரப்பி அடுப்பில் கொதித்துக் கொண்டிருக்கும் நீர் கொண்ட பானையின் வாயை மூடி இதனை வைப்பர். இதற்கென உள்ள மூடியால் இதை மூடிவிடும்போது கீழிருந்து நீற்றுப்பெட்டிக்கூடாகச் செல்லும் நீராவியில் பிட்டு மாவு அவியும். நீராவியை நீற்றுப்பெட்டி ஊடுசெல்ல விடவேண்டும் என்பதால் நீற்றுப்பெட்டியை இறுக்கமாக இழைப்பது இல்லை. இதனால், ஓலைப் பின்னல்களுக்கு இடையே இடைவெளி ஏற்பட்டு அதனூடாக நீராவி செல்ல வாய்ப்பு ஏற்படுகிறது. கூடிய நீராவி ஊடுசெல்லும் வகையில் வேறு விதமாகப் பின்னப்படும் நீற்றுப்பெட்டிகளும் கிடைக்கின்றன.

தற்காலம்
--------

தற்காலத்திலும் நீற்றுப்பெட்டிகள் பயன்பட்டு வந்தாலும், இவற்றின் பயன்பாடு குறைந்து வருகிறது. நீற்றுப் பெட்டிகள் நீடித்து உழைக்கும் தன்மை கொண்டவையாக இல்லாததாலும், இத் தேவைக்காக அலுமினியம் போன்ற உலோகங்களாலான அவிகலன்கள் விற்பனைக்கு வந்துள்ளதாலும் குறிப்பாக நகரப் பகுதிகளில் வாழும் மக்கள் இத்தகையப் பொருட்களையே விரும்புகிறார்கள்.

இவற்றையும் பார்க்கவும்
----------------------

* ஓலைப் பொருட்கள்
**வாசுதேவன்** (*Vasudeva*) (கி.பி. 6 ஆம் நூற்றாண்டு) சாகம்பரியின் சௌகான் வம்சத்தைச் சேர்ந்த ஒரு இந்திய மன்னராவார். இவர், வடமேற்கு இந்தியாவில் இன்றைய இராஜஸ்தானின் சில பகுதிகளை உள்ளடக்கிய சபடலக்ச நாட்டை ஆட்சி செய்தார்.

வம்சத்தின் நிறுவனர் சகமானன் என அறியப்பட்டாலும், வாசுதேவன் வம்சத்தின் ஆரம்பகால ஆட்சியாளராக அறியப்படுகிறார். 14 ஆம் நூற்றாண்டின் சமண அறிஞரான இராஜசேகர சூரியின் பிரபந்த கோஷம் என்ற நூலின்படி, வாசுதேவன் கிபி 551 இல் (608 விக்ரம் நாட்காட்டி ) அரியணை ஏறினார். இந்த அறிக்கையின் வரலாற்று துல்லியம் உறுதியாக இல்லை. 

*பிருத்விராஜ விஜயம்* என்ற நூலில் உள்ள ஒரு புராணக் கணக்கு, ஒரு வித்யாதரிடமிருந்து (ஒரு இயற்கைக்கு அப்பாற்பட்ட உயிரினம்) பரிசாக சாம்பர் உப்பு ஏரியை வாசுதேவன் பெற்றதாகக் கூறுகிறது. இவரது வழித்தோன்றலான சோமேசுவரரின் பிஜோலியா கல்வெட்டு, ஏரி வாசுதேவனால் உருவானது என்று கூறுகிறது. 

அடுத்த அறியப்பட்ட சகாமான அரசர் சமந்தராஜன் என்பவராவார். அவருக்கும் வாசுதேவனுக்கும் உள்ள தொடர்பு கிடைக்கக்கூடிய வரலாற்றுப் பதிவுகளில் இருந்து தெளிவாகத் தெரியவில்லை.

சான்றுகள்
---------

1. 1 2  Dasharatha Sharma 1959, ப. 23.
2. ↑  R. B. Singh 1964, ப. 84.
3. ↑  R. B. Singh 1964, ப. 85.

### உசாத்துணை

* Dasharatha Sharma (1959). *Early Chauhān Dynasties*. S. Chand / Motilal Banarsidass. பன்னாட்டுத் தரப்புத்தக எண்:9780842606189. .
* R. B. Singh (1964). *History of the Chāhamānas*. N. Kishore. இணையக் கணினி நூலக மையம்:11038728. .
**வாசுதேவநல்லூர் மாரியம்மன் கோயில்** தமிழ்நாட்டில் திருநெல்வேலி மாவட்டம், வாசுதேவநல்லூர் என்னும் ஊரில் அமைந்துள்ள அம்மன் கோயிலாகும்.

வரலாறு
------

இக்கோயில் மூன்றாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் மாரியம்மன் சன்னதியும், காலபைரவர், அருள்மிகுபிறகார விநாயகர், அருள்மிகுபால்வண்ணநாதர், அருள்மிகுகல்யாணமுருகன், வள்ளி, தெய்வானை, காச்சக்காரி, சண்டீகேஸ்வரர் உபசன்னதிகளும் உள்ளன. இக்கோயிலில் ஐந்து நிலை கொண்ட ராஜகோபுரம் உட்பட மொத்தம் ஐந்து கோபுரங்கள் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் காமிகாகம முறைப்படி இரண்டு காலப் பூசைகள் நடக்கின்றன. சித்திரை மாதம் பூக்குளி திருநாள் 11நாட்கள் முக்கிய திருவிழாவாக நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
கௌர பூர்ணிமா சைதன்ய மஹாபிரபுவின் நினைவாக கொண்டாடப்படுகிறது.
**கௌர பூர்ணிமா** என்பது கௌடிய வைஷ்ணவத்தை நிறுவிய ஸ்ரீ சைதன்ய மஹாபிரபுவின் (1486-1534) தோற்றத்தைக் கொண்டாடும் ஒரு வைணவ திருவிழா ஆகும். இது இந்து மாதமான பால்குனாவில் பூர்ணிமாவில் (பௌர்ணமி நாளில்) நிகழ்கிறது, பொதுவாக மார்ச் அல்லது ஏப்ரல் மாதங்களில் விழும்.  

கௌரா பூர்ணிமா என்றால் "பொன் முழு நிலவு", சைதன்யாவைக் குறிக்கும். அவரைப் பின்பற்றுபவர்கள் இந்த பண்டிகையை உண்ணாவிரதம் இருந்தும் மற்றும் கூட்டமாக கீர்த்தனைகளைப் பாடியும் கொண்டாடுகின்றனர், பின்னர் சந்திர உதயத்தில் ஒரு விருந்து அனைவருக்கும் உண்டு.

வரலாறு
------

ஸ்ரீ சைதன்ய மஹாபிரபு , 1486 கி.பி. (1407 ஷகப்தா) பால்குணத்தில் (பிப்-மார்ச்) பால்குனி பூர்ணிமா அன்று ஸ்ரீ ஜகந்நாத் மிஸ்ரா மற்றும் ஸ்ரீமதி சசிதேவியின் மகனாக ஸ்ரீதாம் மாயாபூரில் தோன்றினார். அவரது வீட்டின் முற்றத்தில் இருந்த ஒரு நிம்பா (வேம்பு) மரத்தின் கீழ் பிறந்ததால் அவரது பெற்றோர் அவருக்கு **நிமாய்** என்று பெயரிட்டனர். இந்த விழா கௌடிய வைஷ்ணவர்களின் புத்தாண்டு தொடக்கத்தையும் குறிக்கிறது.

கொண்டாட்டங்கள்
--------------

இவ்விழாவின் கொண்டாட்டங்கள் ஸ்ரீ ஸ்ரீ நிதாய் கௌரங்காவின் (சைதன்ய மஹாபிரபு மற்றும் பகவான் நித்யானந்தா) ஆகியோரின் பல்லக்கு உற்சவத்துடன் தொடங்குகின்றன. நீண்ட கீர்த்தனைகளுக்கு மத்தியில் மலர்களால் அலங்கரிக்கப்பட்ட பல்லக்கில் உற்சவ தெய்வங்கள் ஊர்வலமாக எடுத்துச் செல்லப்படுகின்றன. ஊர்வலத்திற்குப் பிறகு, நிதாய் கௌரங்காவின் தெய்வங்கள் பல்வேறு பொருட்களால் அபிஷேகத்தைப் பெறுகின்றன. அவர்களின் திருவருள் முதலில் பஞ்சாமிர்தத்தாலும் பின்னர் பஞ்சகவ்யத்தாலும் நீராடப்பட்டு அதன்பின் பல்வேறு பழச்சாறுகள் கூடியிருப்பவர்களுக்கு வழங்கப்படுகிறது. பக்தர்கள் பிரம்மா-சம்ஹிதையில் இருந்து இறைவனை மகிமைப்படுத்தும் கீர்த்தனைகளை பாடுகிறார்கள். 

பக்தர்கள் காலை முதல் சந்திரன் உதிக்கும் வரை விரதம் இருந்து **அனுகல்ப விருந்து** (தானியமில்லாத பொருட்கள்) எடுத்து தங்கள் விரதத்தை கைவிடுகிறார்கள். மறு நாள், இறைவன் மற்றும் பக்தர்களுக்கு **ஜகன்னாத் மிஸ்ரா விருந்து** என்று அழைக்கப்படும் ஒரு சிறப்பு விருந்து வழங்கப்படுகிறது , இது ஸ்ரீ சைதன்ய மஹாபிரபுவின் தந்தை தனது மகனின் பிறப்பைக் கொண்டாட ஒரு பெரிய விருந்துக்கு ஏற்பாடு செய்தார் என்பதால் அவரின் பெயராலே அழைக்கப்படுகிறது. 

 குழந்தைகளுடன் கீர்த்தனை
நபத்வீப் -மண்டல பரிக்கிரமாவின் ஒரு பகுதியாக இந்த விழா கௌடிய வைஷ்ணவர்களால் கொண்டாடப்படுகிறது.

மேலும் பார்க்கவும்
------------------

* சைதன்ய மஹாபிரபு
* இஸ்கான்
* கௌடிய வைஷ்ணவம்
* நபத்வீப்
* மேற்கு வங்காளத்தின் திருவிழாக்கள்

மேற்கோள்கள்
-----------

1. ↑  
"Gaura Purnima". www.krishna.com. 2018-05-31 அன்று பார்க்கப்பட்டது.
2. ↑  "Gaura Purnima 2018". 2018-02-21 அன்று மூலம் பரணிடப்பட்டது. 2018-02-20 அன்று பார்க்கப்பட்டது.
3. ↑  "iskcon.com - Culture - Gaura Purnima". 2008-05-17 அன்று மூலம் பரணிடப்பட்டது. 2008-04-01 அன்று பார்க்கப்பட்டது.
4. ↑  "ஸ்ரீ கௌரா பூர்ணிமா". 2018-02-21 அன்று மூலம் பரணிடப்பட்டது. 2023-02-21 அன்று பார்க்கப்பட்டது.
5. ↑  "Gaura Purnima 2018". 2018-02-21 அன்று மூலம் பரணிடப்பட்டது. 2018-02-20 அன்று பார்க்கப்பட்டது.
6. ↑  "Gaura Purnima-ISKCON New Govardhana". www.newgovardhana.net. September 7, 2008 அன்று மூலம் பரணிடப்பட்டது. 2008-12-16 அன்று பார்க்கப்பட்டது.
**முத்தாயம்மாள் பொறியியல் கல்லூரி** (MUTHAYAMMAL ENGINEERING COLLEGE) என்பது தமிழ்நாட்டின், இராசிபுரத்தில் உள்ள ஓர் பொறியியல் கல்லூரி ஆகும். இக்கல்லூரி *ராசிபுரம் கல்வி அறக்கட்டளை மற்றும் ஆய்வு மையத்தால்* 2000 ஆண்டு துவக்கப்பட்டது. இதற்கு பல்கலைக்கழக மாநியக் குழு தன்னாட்சி அங்கீகாரத்தை வழங்கியுள்ளது. இக்கல்லூரியில் முதுநிலை மற்றும் இளநிலைப் பொறியியல் படிப்புகள் வழங்கப்படுகின்றன.

அமைவிடம்
--------

இக்கல்லூரி தமிழ்நாட்டின் இராசிபுரத்தில், சேலம் மற்றும் நாமக்கல்லில் இருந்து 25 கி. மீ தொலைவில் உள்ளது.

படிப்புகள்
----------

**இளநிலை படிப்புகள்**

* பி.இ. (குடிசார் பொறியியல்)
* பி.இ. (கணினி அறிவியல் & பொறியியல்)
* பி.இ. (இலத்திரனியல், தொலைத்தொடர்புப் பொறியியல்)
* பி.இ. (மின் மற்றும் மின்னணுப் பொறியியல்)
* பி.இ. (இயந்திரப் பொறியியல்)
* பி.டெக். (தகவல் தொழில்நுட்பம்)

மேற்கோள்கள்
-----------

1. ↑  "முத்தாயம்மாள் பொறியியல் கல்லூரியில் தேசிய அளவிலான கருத்தரங்கு". *செய்தி*. தினகரன். 3 மார்ச் 2017. 9 ஆகத்து 2018 அன்று பார்க்கப்பட்டது.

அதிகாரபூர்வ இணையதளம்
--------------------

* முத்தாயம்மாள் பொறியியல் கல்லூரி
**நெகுதர்** என்பவர் தங்க நாடோடிக் கூட்டத்தின் ஒரு நோயன் ஆவார். இவர் பெர்கேயின் கீழ் மங்கோலியத் தளபதியாகப் பணியாற்றினார். 13ஆம் நூற்றாண்டின் பிற்பகுதியில் மற்ற பல தங்க நாடோடிக் கூட்டத் தளபதிகளுடன் இவரும் இஸ்லாமைத் தழுவினார். இறுதியாக அகமது கான் என்ற முஸ்லீம் பெயரைத் தனக்கு வைத்துக் கொண்டார்.

பெர்கே மற்றும் குலாகுவுக்கு இடையிலான சண்டைகளுக்கு முன்னர் நடு ஆசியாவில் கிழக்குக் குராசான் மற்றும் அதைச் சுற்றியிருந்த பகுதிகளில் நெகுதர் அமைதியை ஏற்படுத்தினார். 1230களில் மங்கோலியப் பேரரசின் பிற தளபதிகளுடன் நெகுதர் தில்லி சுல்தானகத்தின் வடமேற்குப் பகுதிகள் மீது ஊடுருவல் நடத்தினார். 1260ஆம் ஆண்டு பெர்கே மற்றும் குலாகுவுக்கு இடையில் சண்டை ஏற்பட்டபோது காசுனி மற்றும் கிழக்கு ஆப்கானிஸ்தானில் பொதுவாக இருந்த பெர்கேயின் படைகளின் ஒரு குறிப்பிடத்தக்க எண்ணிக்கையிலான பிரிவின் மீது நெகுதர் கட்டுப்பாட்டைப் பெற்றார்.

நெகுதர் மற்றும் அவரது படைகள் இறுதியாகத் தற்கால ஆப்கானிஸ்தானின் காபூல் மற்றும் ஹெறாத் உள்ளிட்ட பல்வேறு பகுதிகளில் குடியமர்ந்தனர். அல்குவின் ஆட்சியின் போது சகதாயி கானரசுடன் இணைந்த ஆப்கானிஸ்தானில் இருந்த மங்கோலியர்கள் இவரது பெயரைத் தங்களது குழுவுக்கு வைத்துக்கொண்டனர். இன்று மங்கோலியாவில் அற்றுவிட்ட ஒரு பழமையான மங்கோலிய மொழியின் வடிவமான நிகுதரி என்ற மொழியானது ஆப்கானிஸ்தானில் வழக்கில் உள்ளது. இந்த மொழி நெகுதரின் பெயரைக் கொண்டுள்ளது.

உசாத்துணை
---------

1. ↑  *HISTORY OF THE WORLD FROM THE EARLIEST PERIOD TO THE PRESENT TIME* by EVERT A. DUYCKINCK, pg. 128
2. ↑  *Early Mongol Rule in Thirteenth-Century Iran: A Persian Renaissance* by George Lane, pg 77
3. ↑  *Shiraz in the Age of Hafez: The Glory of a Medieval Persian City* by John W. Limbert, pg.145
4. ↑  *India as Seen by Babur, AD 1504–1530* by R. Nath, pg. 23
**கர்ம் ஓப்ளாஸ்ட்** ( Tajik; Persian, *Velâyate Qarm)* என்பது 1920 முதல் 1955 வரை சோவியத் யூனியனில் உள்ள தாஜிக் சோவியத் சோசலிச குடியரசின் ஒரு சிறிய நிர்வாக அமைப்பாகும். அதன் தலைநகரம் கர்ம் ஆகும். கர்மின் மக்கள் கர்மிஸ் என்று அழைக்கப்படுகின்றனர். இது இன்றும் தஜிகிஸ்தானில் பயன்படுத்தப்படுகிறது.

வரலாறு
------

1920 களில், எல்லைகளின் மறுசீரமைப்பிற்குப் போது மத்திய ஆசியாவில், புகாரா அமீரகத்தின் மாவட்டங்களான பழைய காராேடய்ன் மற்றும் டார்வாசுக்கு வெளியே உருவாக்கப்பட்டது. கரம் ஓப்லாஸ்தானது காராடெய்ன் பள்ளத்தாக்குப் பகுதியை அதிகம் கொண்டிருந்தது. அத்துடன் கலை-கம்ப் மாவட்டத்தின் பகுதிகளையும் கொண்டிருந்தது. 1920 களில் கர்ம் மத்திய ஆசியாவில் சோவியத் எதிர்ப்பு அமைப்பான பாஸ்மாச்சிக்கு ஒரு மையமாக இருந்தது. 1929 ஆம் ஆண்டில் பாஸ்மாச்சி தளபதி பைசல் மக்ஸம் ஆப்கானித்தானில் இருந்து தஜிகிஸ்தானுக்குள் சென்று எளிதாக கர்ம் நகரைக் கைப்பற்றினார். அதன் பின்னரே சோவியத் படைகளாஎல் வெளியேற்றப்பட்டார்.  

1939 சோவியத் மக்கள் தொகை கணக்கெடுப்பில் கர்ம் ஒப்லாஸ்டில் 183,100 மக்கள் தொகை பதிவாகியுள்ளது.  1950 களில் கர்மின் பெரும்பான்மையான மக்கள் அரசாங்கத்தால் வலுக்கட்டாயமாக மேற்கு தஜிகிஸ்தானுக்கு மாற்றப்பட்டனர். இந்த மக்கள் தொகை இன்று கர்மிஸ் என்று அழைக்கப்படுகிறது. 1955 ஆம் ஆண்டில் கர்ம் ஓப்ளாஸ்ட் ஒழிக்கப்பட்டு, நிலம் கோர்னோ-படாக்ஷன் தன்னாட்சி ஒப்லாஸ்ட் மற்றும் குடியரசுக் கட்சியின் துணை ஒப்லாஸ்டின் கீழ் உள்ள பகுதிகளுக்கு மறுபகிர்வு செய்யப்பட்டது. தஜிகிஸ்தானில் கர்மிகள் தொடர்ந்து ஒரு தனித்துவமான குல அடையாளத்தைக் கொண்டிருந்தனர். 1992-1997 வரை தஜிகிஸ்தானில் உள்நாட்டுப் போரின்போது பல கர்மிகள் படுகொலைகளுக்கு இலக்காக இருந்தனர்.

குறிப்புகள்
-----------

1. ↑  Scott Ritter (1990). "Revolt in the Mountains: Fuzail Maksum and the Occupation of Garm, Spring 1929". *Journal of Contemporary History* **25**: 547. doi:10.1177/002200949002500408. .
2. ↑  Scott Ritter (1985). "The Final Phase in the Liquidation of Anti-Soviet Resistance in Tadzhikistan: Ibrahim Bek and the Basmachi, 1924-31". *Soviet Studies* **37** (4). doi:10.1080/09668138508411604.
3. ↑  Guinn, Warren K. (April 1963). "A Footnote to the 1939 Census of the USSR". *Mountain Research and Development* (Soviet Studies) **14** (4): 421–424. doi:10.1080/09668136308410337.
வெங்கணைThe Atlantic herring, *Clupea harengus*ஐ.நா.வே.அ அறிவித்தபடி   
வெங்கணையின் உலகளாவிய வணிக பிடிப்பு மில்லியன் டன்களில் 1950–2010
**வெங்கணை** அல்லது **வெங்கணா** (*Herring*) என்பது பெரும்பாலும் கூட்டமாக கடலில் மேயும் மீனினமாகும். இது குளூபீடே குடும்பத்தைச் சேர்ந்தது. வெங்கணையில் பல உட்பிரிவுகள் உள்ளன.

வெங்கணை மீனானது பெரும்பாலும் மீன்பிடி கரை மற்றும் கடற்கரைக்கு அருகில் கூட்டமாக நகர்கிறது. குறிப்பாக வடக்கு பசிபிக் மற்றும் வட அட்லாண்டிக் பெருங்கடல்களின், பால்டிக் கடல் ஆழமற்ற, கடல் பகுதிகளில் மற்றும் தென் அமெரிக்காவின் மேற்கு கடற்கரையில் காணப்படுகிறது. *குளூபியா* குடும்பத்தில் மூன்று இனங்கள் அங்கீகரிக்கப்பட்டுள்ளன. இதில் பிடிக்கப்படும் மீன்களில் சுமார் 90% வெங்கணையாக உள்ளது. இவற்றில் மிகுதியானது அட்லாண்டிக் வெங்கணை ஆகும், பிடிக்கப்படும் மொத்த வெங்கணை மீன்களில் பாதிக்கு மேல் உள்ளது. அரபிக்கடல், இந்தியப் பெருங்கடல் மற்றும் வங்காள விரிகுடாவில் வெங்கணை என்று அழைக்கப்படும் மீன்கள் உள்ளன.

ஐரோப்பாவில் கடல் மீன்பிடி வரலாற்றில் வெங்கணை முக்கிய பங்கு வகித்தது.  மேலும் 20 ஆம் நூற்றாண்டின் முற்பகுதியில், மீன்வள அறிவியலின் பரிணாம வளர்ச்சிக்கு இவை குறித்த ஆய்வு அடிப்படையாக ஆனது.   இந்த எண்ணெய் மீன் ஒரு முக்கியமான உணவு மீனாக நீண்ட வரலாற்றைக் கொண்டுள்ளது, மேலும் இவை பெரும்பாலும் கருவாடு, புகை போட்டு பதப்படுத்தபட்ட மீன் புகைபிடித்தல் அல்லது வெங்கணா ஊறுகாய் என பயன்படுத்தப்பட்டுள்ளது.

வெங்கணாவை "சில்வர் டார்லிங்ஸ்" என்றும் அழைப்பர்.

### மேற்கோள்கள்

1. ↑  Based on data sourced from the relevant FAO Species Fact Sheets பரணிடப்பட்டது 2009-05-08 at the வந்தவழி இயந்திரம்
2. ↑  Cushing, David H (1975) *Marine ecology and fisheries* பரணிடப்பட்டது 2016-05-29 at the வந்தவழி இயந்திரம் Cambridge University Press. ISBN 978-0-521-09911-0.
3. ↑  Went, AEJ (1972) "The History of the International Council for the Exploration of the Sea". *Proceedings of the Royal Society of Edinburgh*. Section B. Biology, **73**: 351–360.எஆசு:10.1017/S0080455X0000240X
4. ↑  Pauly, Daniel (2004) *Darwin's Fishes: An Encyclopedia of Ichthyology, Ecology, and Evolution* பரணிடப்பட்டது 2016-05-29 at the வந்தவழி இயந்திரம் Page 109, Cambridge University Press. ISBN 978-0-521-82777-5.
5. ↑  "Here be herrings: the return of the silver darlings". *தி கார்டியன்*. 2014-11-12. .